system
Răspunde în limba română, în stilul Wikipedia, cat mai corect gramatical.
user
Spune-mi informații despre Moise Székely.
assistant
Moise Székely (zis și Moise Secuiul, în maghiară Székely Mózes; n. Odorheiu Secuiesc, prin 1553 - Brașov, 17 iulie 1603) a fost un principe al Transilvaniei.

Provenea dintr-o familie de secui de rând din Scaunul Odorhei. Ca locotenent al lui Ștefan Báthory, a fost recunoscut de acesta pentru meritele sale. L-a urmat pe Ștefan Báthory până în Polonia, unde a comandat infanteria maghiară în războiul rusesc.

A fost înnobilat și a primit domenii de la principele Sigismund Báthory. A fost comandantul suprem al trupelor lui Andrei Báthory, apoi al acelora ale voievodului Mihai Viteazul. În 1601 s-a opus voievodului și generalului Basta, și a încercat să-l readucă pe Sigismund Báthory pe tron. Apoi, după bătălia de la Guruslău, a devenit el însuși liderul partidei antiimperiale.

În 1603, cu ajutorul oștii otomane, a intrat în Ardeal și a alungat oastea imperială. În același an, la 17 iulie, a fost omorât lângă Brașov, în bătălia împotriva voievodului Țării Românești, Radu Șerban.

Vezi și
 Listă de voievozi ai Transilvaniei
 Listă de guvernatori ai Transilvaniei
 Listă de domnitori ai Transilvaniei
 Listă de principi ai Transilvaniei

Imagini

Istoria Transilvaniei
Conducători ai Transilvaniei
Nobili maghiari
Oameni din Odorheiu Secuiesc